
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 841 

12 Αυγούστου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Ανάκληση αποστέρησηςτης Ελληνικής Ιθαγένειας ... 1 

Πρόγραμμα στεγαστικής αποκατάστασης των Ομογε¬ 
νών Ελλήνων Παλιννοστούντων στην περιοχή της 

Θράκης.. 2 

Άρση συναρμοδιότητας Δ.ΟΎ. και Κτηματικής Υπηρε¬ 
σίας Ζακύνθου σε θέματα δημόσιας περιουσίας, α¬ 
παλλοτριώσεων, εθνικών κληροδοτημάτων και στέ¬ 
γασης δημοσίων υπηρεσιών. 3 


Τροποποίηση και συμπλήρωση της 1057037/1181/Α 
0006/12.5.1998 (Β' 486) απόφασης του Υπουργού 
Οικονομικών «Ανακαθορισμός της καθ’ ύλην αρμο¬ 
διότητας των ΔΟΥ Β' τάξης, σε θέματα προσωρι¬ 


νού και τακτικού φορολογικού ελέγχου. 4 

Κατάργηση λειτουργίας γραφείου ΕΟΤ (ΓΕΟΤΕΞ) 
Νορβηγίας (Όσλο). 5 


Καθορισμός όρων διενέργειας δημόσιου διεθνή δια¬ 
γωνισμού και διαδικασίας μέχρι την υπογραφή της 
σύμβασης ανάθεσης τουριστικής αξιοποίησης για 
τη δημιουργία ζώνης τουρισμού και αναψυχής 
στην περιοχή ΑΦΑΝΤΟΥ ΡΟΔΟΥ. 6 


ΥΠ0ΥΡΓΙΚΕΣ ΑΠΟΦΑΣΕΙ Σ & ΕΓΚΡΙΣΕΙΣ 

Αριθμ. Φ.64039/18375 ^ 

Ανάκληση αποστέρησης της Ελληνικής Ιθαγένειας 

Ο ΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την Φ. 64039/18375/27.7.1998 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, που εκδόθηκε μετά από τη σύμφωνη γνώμη του 
Συμβουλίου Ιθαγένειας που διατυπώθηκε στη συνεδρία 
2022/18.5.98, ανέκτησαν την Ελληνική Ιθαγένεια οι κατω¬ 
τέρω: 

1. ΜΑΛΟΥ ΚΥΡΙΑΚΗ (ΛΕΒΕΡΚΑ) του Ευαγγέλου 

2. ΚΟΝΤΟΣ ΠΑΝΑΓΙΩΤΗΣ του Παντελή 

3. ΚΟΝΤΟΥ ΦΑΝΗ συζ. Παναγιώτη 


4. ΠΑΠΑΛΕ-ΗΣ Κων/νοςτου Παναγιώτη 

5. ΔΗΜΗΤΡΙΑΔΗΣ ΛΑΖΑΡΟΣτου Δημητρίου 

Ο ΥΦΥΠΟΥΡΓΟΣ 

Λ. ΠΑΠΑΔΗΜΑΣ 

-♦- 

Αριθ. 25489/Β. 1308 (2) 

Πρόγραμμα στεγαστικής αποκατάστασης των Ομογενών 
Ελλήνων Παλιννοστούντων στηνπεριοχή της Θράκης. 

ΟΥΠΟΥΡΓΟΣ 

ΕΘΝ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 2362/95 «Περί Κώδικος Δημοσίου Λογιστικού». 

2. Το Ν. 128/75 «Περίτροποποιήσεως και συμπληρώσε- 
ως διατάξεων τινών αναφερομένων εις την λειτουργία του 
χρηματοδοτικού συστήματος». 

3. Τις διατάξειςτου άρθρου 22του Ν. 2515/1997. 

4. Το Ν. 876/79 «περίτροποποιήσεως και συμπληρώσε- 
ως διατάξεων αναφερομένων εις την ανάπτυξη της κεφα¬ 
λαιαγοράς». 

5. Το Ν. 1266/82 «περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

6. Την ανάγκη για στεγαστική αποκατάσταση των Ομο¬ 
γενών Ελλήνων Παλιννοστούντων στους Νομούς Ξάνθης, 
Ροδόπης και'Εβρου, αποφασίζουμε: 

1. Εγκρίνουμε με χρέωση του λογαριασμού του Ν. 
128/75 την επιδότηση του επιτοκίου κατά 80% των δανεί¬ 
ων που θα χορηγηθούν από την Κτηματική Τράπεζα για 
την κατασκευή 500 κατοικιών σε οικόπεδα που θα παρα- 
χωρηθούν για το σκοπό αυτό από τους Οργανισμούς Το- 
πικής Αυτοδιοίκησης των Νομών Ξάνθης, Ροδόπης και Έ¬ 
βρου στους Ομογενείς Έλληνες Παλιννοστούντες. 

2. Η διάρκειατων ανωτέρω δανείων θα είναι 20 χρόνια πε- 
ριλαμβανομένης περιόδου χάριτος τριών (3) ετών. Κατά 
την περίοδο χάριτος οι δανειολήπτες θα πληρώνουν τους 
τόκους που αναλογούν στη δική τους συμμετοχή και η εξό¬ 
φληση του δανείου θα γίνει σε 34 εξαμηνιαίες τοκοχρεω¬ 
λυτικές δόσεις. Το ύψος των ανωτέρω δανείων δεν θα υ¬ 
περβαίνει τα 10.000.000 για κάθε έγγαμο δανειοδοτούμε¬ 
νο προσαυξημένο κατά 2.000.000 για κάθε ανήλικο παιδί. Ο 
αριθμόςτων επιδοτούμενων δανείων δεν θα υπερβείτα 500 
στη διετία από την ισχύ της παρούσας απόφασης. 

3. Η κατά τα ανωτέρω οριζόμενη επιδότηση του επιτο¬ 
κίου, θα παρέχεται καθ’ όλη τη διάρκεια των δανείων, θα 
διακόπτεται δε οριστικά εφόσον οφείλονται περισσότε¬ 
ρες από πέντε (5) ληξιπρόθεσμες εξαμηνιαίες δόσεις. 

4. Για τα ανωτέρω δάνεια (κεφάλαιο - τόκοι) θα παρα¬ 
σχεθεί η εγγύηση του ελληνικού δημοσίου σύμφωνα με ό¬ 
σα ορίζονται από τις σχετικές διατάξεις και κατά συνέπεια 
το ύψος του επιτοκίου δεν θα υπερβαίνει το ελάχιστο επι¬ 
τόκιο χορηγήσεων στεγαστικών δανείων της Ε.Κ.Τ.Ε. 

Η προκαλούμενη δαπάνη θα βαρύνει το λογ/σμότου Ν. 
128/75, ο οποίος δημιουργείται από παρακράτηση επί 
των χορηγήσεων των Πιστωτικών Ιδρυμάτων με σκοπό 
την επιδότηση επιτοκίου χορηγήσεων δανείων. Ο λογα¬ 
ριασμός αυτός επιδοτείται από τον Κρατικό Προϋπολογι¬ 
σμό μόνο σε περίπτωση ελλειματικότητάς του και για το 
λόγο αυτό τυχόν επιβάρυνση του Κρατικού Προϋπολογι¬ 
σμού δεν μπορεί να εκτιμηθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1998 

Ο ΥΠΟΥΡΓΟΣ 

ΠΑΝ. ΠΑΠΑΝΤΩΝΙΟΥ 
-♦- 

Αριθ. 1081153/1570/Α0006 (3) 

Άρση συναρμοδιότητας Δ.Ο.Υ. και Κτηματικής Υπηρε¬ 
σίας Ζακύνθου, σε θέματα δημόσιας περιουσίας, α¬ 
παλλοτριώσεων, εθνικών κληροδοτημάτων και στέγα¬ 
σης δημοσίων υπηρεσιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 32του Ν. 1828/1989 «Αναμόρφωση Φο¬ 
ρολογίας Εισοδήματος και άλλες διατάξεις» (Α2), όπως 
τροποποιήθηκε με την παρ. 3 του άρθρου 19 του Ν. 
2443/1996 «Τροποποίηση και συμπλήρωση του Τελωνει¬ 
ακού Κώδικα και άλλες διατάξεις» (Α' 265). 

β. Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (Α' 137), όπως αυτό προστέθηκε 
με το άρθρο 27 του Ν. 2081/1992 (Α’ 154) και τροποποιή¬ 
θηκε με την παρ. 2α του άρθρου 1 του Ν. 2469/1997 (Α’ 
38). 

γ. Του Π.Δ/τος 284/1988 «Οργανισμός του Υπουργείου 
Οικονομικών» (Α’ 128) και 

δ. Του άρθρου 136του Π.Δ/τος 551/1998 «Οργανισμός 
Νομαρχιών - Οργάνωση Οικονομικών Υπηρεσιών» (Α’ 
259). 

2. Το αριθ. 655/30.6.1998 έγγραφο της Κτηματικής Υ¬ 
πηρεσίας Ν. Ζακύνθου. 

3. Την αριθμ. 1069001/1350/Α0006/9.6.1998 απόφασή 
μας (Β' 588), με την οποία η Δ.Ο.Υ. και η Κτηματική Υπη¬ 
ρεσία Ζακύνθου καθίστανται συναρμόδιες μέχρι την έκ¬ 
δοση και έναρξη εφαρμογής των διατάξεων του νέου ορ- 
γανισμούτου Υπουργείου Οικονομικών για θέματα Δημό¬ 
σιας Περιουσίας, Απαλλοτριώσεων, Εθνικών 
Κληροδοτημάτων και Στέγασης Δημοσίων Υπηρεσιών. 

4. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

1. Αίρουμε από 1.10.1998 τη συναρμοδιότητα σε θέμα¬ 
τα Δημόσιας Περιουσίας, Απαλλοτριώσεων, Εθνικών 


Κληροδοτημάτων και Στέγασης Δημοσίων Υπηρεσιών," 
που υφίσταται μεταξύ της Δ.Ο.Υ. καιτης Κτηματικής Υπη¬ 
ρεσίας περιοχής του Νομού Ζακύνθου και τα οποία πε¬ 
ριέρχονται στην αποκλειστική αρμοδιότητα της παραπά¬ 
νω Κτηματικής Υπηρεσίας. 

Από την παραπάνω ημερομηνία παύει να ισχύει η αριθμ. 
10690001/1350/Α0006/9.6.98 απόφασή μας, κατά το μέ¬ 
ρος που αφορά τη συναρμοδιότητα της Δ.Ο.Υ. και της 
Κτηματικής Υπηρεσίας περιοχής του Νομού Ζακύνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Ιουλίου 1998 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΓΙΑΝ. ΠΑΠΑΝΤΩΝΙΟΥ 

-♦- 

Αριθμ. 1089529/1366/Α0006 (4) 

Τροποποίηση και συμπλήρωση της αριθμ. 1057037/ 
1181 /Α0006/12.5.1998 (Β'486) απόφασης του Υπουρ¬ 
γού Οικονομικών «Ανακαθορισμός της καθ’ ύλην αρ¬ 
μοδιότητας των ΔΟΥ Β' τάξης, σε θέματα προσωρινού 
και τακτικού φορολογικού ελέγχου». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 

β) Του Π.Δ. 551/1988 «Οργανισμός Νομαρχιών (οργά¬ 
νωση οικονομικών υπηρεσιών)» (Α' 259). 

γ) Της περιπτ. β' της παρ. 4 του άρθρου 66 του Ν. 
2238/1994 «Κύρωση του Κώδικα Φορολογίας Εισοδήμα¬ 
τος» (Α' 151). 

δ) Του Π.Δ. 16/1989 «Κανονισμός λειτουργίας ΔΟΥ και 
των Τοπικών Γ ραφείων και καθήκοντα υπαλλήλων αυτών» 
(Α' 6) και 

ε) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27 του Ν. 2081/1992 και τροποποιήθηκε με το άρ¬ 
θρο 1 παρ. 2ατου Ν. 2469/1997 (Α' 38). 

2. Την αριθμ. 1057037/1181/Α0006/12.5.1998 (Β'486) α¬ 
πόφασή μας. 

3. Το αριθμ. 2801/15.6.1998 έγγραφο της Οικονομικής 
Επιθεώρησης Ανατ. Μακεδονίας και Θράκης. 

4. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

I.-Τροποποιούμε και συμπληρώνουμε την αριθμ. 

1057037/1181/Α0006/12.5.1998 απόφασή μας, περί ανα¬ 
καθορισμού της καθ’ ύλην αρμοδιότητας των ΔΟΥ Β' τά¬ 
ξης σε θέματαπροσωρινούκαιτακτικού ελέγχου, ως εξής 

1. Οι περιπτώσεις με α/α 7 και 13 του πίνακα ΔΟΥ της 
παρ. 1 της παραπάνω Υπουργικής απόφασης, που αφο- 
ρούντον ανακαθορισμό της καθ’ ύλην αρμοδιότητας των 
ΔΟΥ Β'τάξης περιοχής των Νομαρχιών Έβρου και Καβά¬ 
λας αντίστοιχα, αντικαθίστανται ως ακολούθως : 

α/α Περιοχή Μεταβίβαση αρμοδιότητας 

Νομαρχίας Από τη ΔΟΥ Β'τάξης Στη ΔΟΥ Α'τάξης 

7. Έβρου Σουφλίου Αλεξανδρούπολης 

13. Καβάλας " Θάσου Α'Καβάλας 

2. Στο τέλος του πίνακα των ΔΟΥτηςπαρ. 1 της ιδίας ως 
άνω Υπουργικής απόφασης προστίθενται περιπτώσεις με 
α/α 40 και 41, που αφορούν τον ανακαθορισμό της καθ' ύ¬ 
λην αρμοδιότητας των ΔΟΥ Β' τάξης της περιοχής των 
Νομαρχιών Δράμας και Καστοριάς, οι οποίες έχουν ως α¬ 
κολούθως : 

α/α Περιοχή Μεταβίβαση αρμοδιότητας 

Νομαρχίας * Από τη ΔΟΥ Β'τάξης Στη ΔΟΥ Α'τάξης 

40. Δράμας Νευροκοπίου Δράμας 

41. Καστοριάς Άργους Ορεστικού Καστοριάς 

Νεστορίου Καστοριάς 

II. -Κατά τα λοιπά ισχύει η αριθμ. 1057037/1181/Α 
0006/12.5.1998 απόφασή μας. 

III. -Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Ιουλίου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αριθ. Τ/3752 (5) 

Κατάργηση λειτουργίας γραφείου ΕΟΤ (ΓΕΟΤΕ-) 
Νορβηγίας (Όσλο). 

Η ΥΠΟΥΡΓΟΣ ΑΝΑΠΤΥΞΗΣ 

. Έχοντας υπόψη: 

1. Τις διατάξεις του άρθρου 1 παρ. 2α του Ν. 
2160/1993 (ΦΕΚ 118/Α/93) «Ρυθμίσεις για τον Τουρι¬ 
σμό και άλλες διατάξεις», σε συνδυασμό με το Π.Δ. 
365/97 «Διατήρηση εποπτείας Ν.Π.Δ.Δ. από το Υπουρ¬ 
γείο Ανάπτυξης» (ΦΕΚ241/Α/97). 

2. Τις διατάξεις του άρθρου 5 παρ. 1 και 2 του Ν. 
2206/94 (ΦΕΚ 62/Α/94) «Ίδρυση, οργάνωση, λειτουρ¬ 
γία, έλεγχος καζίνων και άλλες διατάξεις». 

3. Το Π.Δ. 27/96 (ΦΕΚ 19/Α/96) «Συγχώνευση των Υ¬ 
πουργείων Τουρισμού, Βιομηχανίας, ενέργειας και 
Τεχνολογίας και Εμπορίου στο Υπουργείο Ανάπτυ¬ 
ξης». 

4. Το Π.Δ. 377/96 (ΦΕΚ244/Α/96) «Διορισμός Υπουρ¬ 
γών, Αναπληρωτή Υπουργού και Υφυπουργών». 

5. Την με αριθ. 338 απόφαση της 20/24.7.98 συνε¬ 
δρίασης του Διοικητικού Συμβουλίου του Ε.Ο.Τ., απο¬ 
φασίζουμε: 

Εγκρίνουμε, ως έχει, την με αριθ. 338 απόφαση του 
Δ.Σ./Ε.Ο.Τ. που λήφθηκε στην με αριθμό 20/24.7.98 
συνεδρίασή του και αφορά: 

1. Στην άμεση κατάργηση λειτουργίας του Γραφείου 
ΕΟΤ (ΓΕΟΤΕΞ) Νορβηγίας (Όσλο). 

2. Η Διεύθυνση Βορείου Ευρώπης (Σουηδία) στη δι¬ 
καιοδοσία του οποίου υπάγεται και το υπό κατάργηση 
ΓΕΟΤΕΞ θα καλύψει όλα τα θέματα που αφορούν στους 
τομείς προβολής-διαφήμισης-δημοσίων σχέσεων που α¬ 
νήκουν στην αρμοδιότητα του καταργούμενου γραφεί¬ 
ου. 

3. Οι δαπάνες κατάργησης λειτουργίας του εν λόγω 
γραφείου θα βαρύνουν τον ΚΑ 4212 του προϋπολογισμού 
Εξόδων Διοίκησης και Λειτουργίας οικ. έτους 1998 των 
καταργούμενων γραφείων. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 

-♦- 

Αοιθ. Τ/3839 (6) 

Καθορισμός όρων διενέργειας δημόσιου διεθνή διαγωνι¬ 
σμού και διαδικασίας μέχρι την υπογραφή της σύμβα¬ 
σης ανάθεσης τουριστικής αξιοποίησης για τη δημι¬ 
ουργία ζώνης τουρισμού και αναψυχής στην περιοχή 
ΑΦΑΝΤΟΥ ΡΟΔΟΥ. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις των άρθρων 6, 31, 33 και 41 (παράρτη¬ 
μα Ια) του Ν.2160/93 «Ρυθμίσεις για τον τουρισμό και άλ¬ 
λες διατάξεις» ΦΕΚ 118/Α. 

2. Τις διατάξεις του Π.Δ.459/93 «Ανασύσταση Υπουρ¬ 
γείου Τουρισμού και Καθορισμός των αρμοδιοτήτων του» 
(ΦΕΚ193/Α). 

3. Τις διατάξεις του Π.Δ. 27/96 «Συγχώνευση των Υ¬ 
πουργείων Τουρισμού, Βιομηχανίας, Ενέργειας και Τε¬ 
χνολογίας και Εμπορίου στο Υπουργείο Ανάπτυξης» 
(ΦΕΚ19/Α). 

4. Τις διατάξεις του άρθρου 29 Α του Ν. 1558/85 προ- 
στεθέντος δια του άρθρου 27 του Ν.2081/92, όπως αντι- 
καταστάθηκε με το άρθρο 1 παρ. 2 ατού Ν.2469/97 (ΦΕΚ 
38/Α). 

5. Την με αριθ. 340/4-9-1997 απόφαση του ΔΣ /ΕΟΤ για 
αξιοποίηση έκτασης του ΕΟΤ στην περιοχή ΑΦΑΝΤΟΥ 
ΡΟΔΟΥ. 

6. Την με αριθ. Τ/4047/30.10.97(ΦΕΚ991/Β/97) απόφα¬ 
ση της Υπουργού Ανάπτυξης «Καθορισμός όρων διενέρ¬ 
γειας δημόσιου διεθνή διαγωνισμού και διαδικασίας μέ¬ 
χρι την υπογραφή της σύμβασης ανάθεσης τουριστικής 
αξιοποίησης για τη δημιουργία ζώνης τουρισμού και ανα¬ 
ψυχής στην περιοχή ΑΦΑΝΤΟΥ ΡΟΔΟΥ», σε συνδυασμό 
με την Τ/1513/26.03.98 (ΦΕΚ 317/Β/98) Υπουργική Από¬ 
φαση 

7. Το γεγονός ότι στο διαγωνισμό της 06.07.98 δεν υ¬ 
πήρξε επενδυτικό ενδιαφέρον 

8. Το Π.Δ. 377/96 «Διορισμός Υπουργών, Αναπληρωτή 
Υπουργού και Υφυπουργών» (ΦΕΚ 244/Α), αποφασίζου¬ 
με: 

Άρθρο 1 

Δημιουργία Ζώνης Τουρισμού και Αναψυχής 

Η δημιουργία ζώνης Τουρισμού και Αναψυχής στην πε¬ 
ριοχή ΑΦΑΝΤΟΥ ΡΟΔΟΥ, σε έκταση ιδιοκτησίας ΕΟΤ, ό¬ 
πως αυτή χωροθετήθηκε με τις διατάξεις του άρθρου 6 
και 41 παράρτημα I ατού Ν.2160/93, θα γίνει με ανάθεση 
της εκτέλεσης όλων των έργων που απαιτούνται για τη 
δημιουργία, λειτουργία, εκμετάλλευση και οικονομική 
βιωσιμότητα της περιοχής αυτής σε επιχείρηση ή επιχει¬ 
ρήσεις (δημόσιες ή ιδιωτικές) ή σε όμιλο επιχειρήσεων 
(δημόσιων ή ιδιωτικών) εφεξής αποκαλούμενου Φορέα 
Διαχείρισης, στον οποίο και στη συνέχεια θα εκμισθωθεί - 
παραχωρηθεί αυτή με απόφαση της Υπουργού Ανάπτυ¬ 
ξης που θα δημοσιευθεί στην Εφημερίδα της Κυβερνήσε- 

ως. Ο Φορέας Διαχείρισης θα επιλεγεί με δημόσιο διεθνή 
διαγωνισμό αξιολόγησης, στον οποίο θα κληθούν να εκ¬ 
δηλώσουν ενδιαφέρον επιχείρηση ή επιχειρήσεις που θα 
πληρούν τις προϋποθέσεις του άρθρου 4 της παρούσας 
απόφασης. 

Άρθρο 2 

Διάρκεια παραχώρησης - παρακολούθηση υλοποίησηο 
της επένδυσης 

Η παραχώρηση (εκμίσθωση) θα έχει διάρκεια 50 χρόνια 
από την ημερομηνία υπογραφής της σύμβασης που προ- 
βλέπεται στο άρθρο 8της παρούσας. 

2. Η παρακολούθηση υλοποίησης της επιδιωκόμενης ε¬ 
πένδυσης και ο έλεγχος για την πιστή τήρηση των όρων 
της σύμβασης ανατίθεται στον ΕΟΤ, στην κυριότητα και 
κατοχή του οποίου θα παραμείνουν αυτοδίκαια, οι πάσης 
φύσεως εγκαταστάσεις μετά τη λήξη του συμβατικού 
χρόνου άνευ αποζημιώσεως του φορέα και χωρίς να έχει 
καμία απαίτηση για αποζημίωση για καμία αιτία ούτε για 
αδικαιολόγητο πλουτισμό και χωοίς να έχει δικαίωμα α- 
φαιρέσεως των εγκατασΓάσεων και παραρτημάτων της 
όλης επενδύσεως. 

Άρθρο 3 

Στόχοι της επιδιωκόμενης ανάπτυξης 

1. Οι βασικοί επιδιωκόμενοι στόχοι ανάπτυξης που πρέ¬ 
πει να προταθούν από τους συμμετέχοντες στο διαγωνι¬ 
σμό είναι: 

α. Η δημιουργία εγκαταστάσεων ειδικής τουριστικής υ¬ 
ποδομής στην περιοχή με σκοπό τη δημιουργία ζώνης 
τουρισμού και αναψυχής 

β. Η αναζήτηση του άριστου συνδυασμού αξιοποίησης 
της έκτασηςτου ΕΟΤ με την ικανοποίηση αφενόςτου κρι¬ 
τηρίου της οικονομικήςβιωσιμότητας των προτεινόμενων 
εγκαταστάσεων και αφετέρου της κάλυψης πης ανάγκης 
για δημιουργία ειδικής τουριστικής υποδομής. 

γ. Η αρμονική ένταξη των προτεινόμενων λειτουργιών 
και χρήσεων στο φυσικό περιβάλλον, καθώς και στο ευ¬ 
ρύτερο κοινωνικό και λειτουργικό περιβάλλον της περιο¬ 
χής- 

2. Για την επίτευξη των ανωτέρω, το επενδυτικό πρό¬ 
γραμμα που θα προτείνουν οι συμμετέχοντες στο διαγω¬ 
νισμό πρέπει να περιλαμβάνει υποχρεωτικές και προαιρε¬ 
τικές εγκαταστάσεις ειδικής τουριστικής υποδομής και 
καταλύματα ως εξής: 

Α. Υποχρεωτικές εγκαταστάσεις ειδικής υποδομής και 
λοιπές εγκαταστάσεις: 

α 1. Εκσυγχρονισμός και αναβάθμιση των εγκαταστάσε¬ 
ων του γκολφ (γηπέδου και κτιρίων) , 18 οπών. 

α3. Κέντρο Διημέρευσης 

α4. Δημιουργία οργανωμένης ακτής λουομένων (πλάζ) 

α5.Διαμόρφωση περιβάλλοντος χώρου, υε την ανα¬ 
γκαία τεχνική υποδομή. 

Β. Προαιρετικές εγκαταστάσεις ειδικής υποδομής 

Κάθε διαγωνιζόμενος με την προσφορά του μπορεί 
προαιρετικά να προτείνει και άλλες εγκαταστάσεις που 
θεωρεί ότι συμβάλλουν συμπληρωματικά στην εύρυθμη 
και ολοκληρωμένη υλοποίηση των στόχων της παραγρά¬ 
φου 1 του παρόντος άρθρου. 

Ως τέτοιες ενδεικτικά θα μπορούσαν να θεωρηθούν: 

βΐ. Επέκταση του Γηπέδου Γκολφ, με βοηθητικό Γήπε¬ 
δο 9 οπών, χωρίς επιπλέον κτιριακές εγκαταστάσεις, πέ¬ 


ραν της κτιριακής υποδομής του Γηπέδου 18 οπών.Δημι¬ 
ουργία 

β2. Κατασκευή Κέντρου Θαλασσοθεραπείας 

β3.Κατασκευή μικρού Εμπορικού Κέντρου 

β4.Κατασκευή Πολυδύναμου Αθλητικού Κέντρου για 
προετοιμασία-προπόνηση αθλητών και ομάδων (πλήρες 
σύγχρονο εργονομικό κέντρο, γήπεδα ποδοσφαίρου, 
τέννις, βόλλεϋ, μπάσκετ, σάουνες κλπ) 

Γ. Καταλύματα 

γΐ. Ανέγερση ξενοδοχείου ΑΑ'ή καιΑ'τάξης. Η δυναμι¬ 
κότητα του Ξενοδοχείου σε κλίνες οφείλει να είναι η ελά¬ 
χιστη δυνατή, έτσι ώστε να συντείνει στην επίτευξη των ε- 
πιδιωκόμενων στόχων^της παραγρ. 1, και σε κάθε περί 
πτώση μέσα στα όρια που θα προσδιοριστούν από την 
προκήρυξη. 

γ2. Ανέγερση Τουριστικών Επιπλωμένων Επαύλεων 
(Βίλλες) των τεσσάρων ατόμων, πολυτελούς κατασκευής 
και σύμφωνες με τις προδιαγραφές του ΕΟΤ 
(ΦΕΚ557/Β/1987), ενσωματωμένες στο Γήπεδο του 
Γ κολφ. 

3. Με την προκήρυξη του διαγωνισμού μπορεί να γίνει 
περαιτέρω ανάλυση του περιεχομένου κάθε υποχρεωτι¬ 
κής/ προαιρετικής εγκατάστασης. 

4. Οι χρήσεις γης και οι όροι δόμησης που ισχύουν για 
όλη την έκταση είναι αυτές που προβλέπονται στο πα¬ 
ράρτημα Ιατου άρθρου 41 του Ν. 2160/93. 

Άρθρο 4 

Δικαιούμενοι συμμετοχής στο διαγωνισμό 

1. Στο διαγωνισμό δικαιούνται να συμμετέχουν: Επιχεί¬ 
ρηση ή επιχειρήσεις (φυσικάπρόσωπα, Α.Ε., Ε.Π.Ε., Ο.Ε., 
Ε.Ε.) ή κοινοπραξίες ή όμιλος των ως άνω επιχειρήσεων, 
των οποίων το καταστατικό θα έχει κατατεθεί νόμιμα. 

Οι διαγωνιζόμενοι θα πρέπει να διαθέτουν εμπειρία, 
που θα αποδεικνύεται με επίσημα έγγραφα, σε διαχείρι¬ 
ση υλοποίησης του επενδυτικού σχεδίου που θα προτεί¬ 
νουν καθώς και σε ανάπτυξη οργάνωση, λειτουργία και 
διαχείριση τουριστικών εγκαταστάσεων. 

2.0 Φορέας Διαχείρισης που θα αναδειχθεί πλειοδότης 
οφείλει, στηνπερίπτωση που αποτελείται από περισσότε¬ 
ρα του ενός πρόσωπα, να προβεί σε σύσταση Α.Ε, της ο¬ 
ποίας ιδρυτές - μέτοχοι θα είναι τα πρόσωπα που απαρτί- 
ζουντο Φορέα Διαχείρισης, τα οποία θα συμμετέχουν στο 
κεφάλαιο της Α.Ε. κατάταποσοστάσυμμετοχήςτους στο 
επενδυτικό σχέδιο. 

Άρθρο 5 

Γνωστοποίηση όρων διεξαγωγής διαγωνισμού 

Περίληψη της προκήρυξης με την οποία θα καλούνται οι 
ενδιαφερόμενοι να εκδηλώσουν ενδιαφέρον συμμετέχο¬ 
ντας στο δημόσιο διεθνή διαγωνισμό θα δημοσιευθεί 52 
τουλάχιστον ημέρες πριν από την ημέρα διεξαγωγής του 
στην Επίσημη Εφημερίδα των Ευρωπαϊκών Κοινοτήτων, 
σε 3 ημερήσιες Εφημερίδες του Αθηναϊκού Τύπου και σε 
3 Εφημερίδες του Ροδιακού Τύπου. 

Άρθρο 6 

Περιεχόμενο προσφοράς - Αξιολόγηση 

Α. Περιεχόμενο Προσφοράς 

Κάθε διαγωνιζόμενος οφείλει νο υποβάλει την προσφο¬ 
ρά του μέσα σε σφραγισμένο φάκελο που ονομάζεται 
«ΦΑΚΕΛΟΣ ΠΡΟΣΦΟΡΑΣ» στο έξω μέρος του οποίου θα 
αναγράφεται ο τίτλος του Διαγωνισμό : ύ και στο πάνω μέ- 

ρος αριστερά η επωνυμία και τα πλήρη στοιχεία του Δια- 
γωνιζόμενου. 

Ο «ΦΑΚΕΛΟΣ ΠΡΟΣΦΟΡΑΣ» θα περιλαμβάνει φάκελο 
με την ένδειξη «ΔΙΚΑΙΟΛΟΓΗΤΙΚΑ» και το φάκελο με την 
ένδειξη «ΟΙΚΟΝΟΜΙΚΗ ΠΡΟΣΦΟΡΑ» οι οποίοι θα είναι 
σφραγισμένοι 

Με την προκήρυξη του διαγωνισμού θα καθοριστούν ε¬ 
πί πλέον λεπτομέρειες που πρέπει να πληρεί ο «ΦΑΚΕΛΟΣ 
ΠΡΟΣΦΟΡΑΣ». 

1. Ο φάκελος με την ένδειξη «ΔΙΚΑΙΟΛΟΓΗΤΙΚΑ»πρέπει 
να περιέχει τα παρακάτω δικαιολογητικά, τα οποία πρέπει 
να φέρουν υπογραφή σε όλες τις σελίδες, σχέδια κλπ. α¬ 
πό πρόσωπο που θα είναι εξουσιοδοτημένο, σύμφωνα με 
τα οριζόμενα κατωτέρω. 

1.1. Εγγυητική επιστολή συμμετοχής στο διαγωνισμό, 
το ύψος και η διάρκεια της οποίας θα καθοριστούν στην 
προκήρυξη του διαγωνισμού. 

1.2. Έγγραφα νομιμοποίησης του διαγωνιζόμενου. 

α. Όταν ο Διαγωνιζόμενος είναι Α.Ε.: Κωδικοποιημένο 
ή αρχικό καταστατικό, καθώς και κάθε τυχόν τροποποίη¬ 
ση αυτού και τα αντίστοιχα ΦΕΚ δημοσίευσης, βεβαίωση 
της Γενικής Γραμματείας Εμπορίου ότι το καταστατικό 
δεν τροποποιήθηκε ή σε περίπτωση τροποποιήσεων ποι- 
ές είναι αυτές, ανακοίνωση των μελώντου Δ.Σ. σε ΦΕΚ και 
επικυρωμένο απόσπασμα πρακτικού του Δ.Σ. της Α.Ε. με 
το οποίο αποφασίζεται η συμμετοχή στο διαγωνισμό και 
ορίζεται το ή τα πρόσωπα που εξουσιοδοτούνται να υπο¬ 
γράψουν την προσφορά, καθώς και ο Αντίκλητος, κάτοι¬ 
κος Αθηνών, που εξουσιοδοτείται να παραλαμβάνει τα 
έγγραφα που έχουν σχέση με τη διεξαγωγή του διαγωνι¬ 
σμού. 

β. Όταν ο διαγωνιζόμενος είναι ΕΠΕ: Κωδικοποιημένο 
ή αρχικό κατασταηκό καθώς και κάθετυχόντροποποίηση 
αυτού και τα αντίστοιχα ΦΕΚ, βεβαίωση του αρμόδιου Δι¬ 
καστικού Γραμματέα περί κατάθεσης του καταστατικού 
και των τυχόν τροποποιήσεων που'έγιναν μετά την έκδο¬ 
σή του, απόφαση της Γενικής Συνέλευσης των Εταίρων, 
με την οποία αποφασίζεται η συμμετοχή στο Διαγωνισμό 
και καθορίζεται το πρόσωπο ή τα πρόσωπα που εξουσιο¬ 
δοτούνται να υπογράψουν την προσφορά καθώς και ο Α¬ 
ντίκλητος, κάτοικος Αθηνών, που εξουσιοδοτείται ναπα- 
ραλαμβάνει τα έγγραφα που έχουν σχέση με τη διεξαγω¬ 
γή του διαγωνισμού. 

γ. Όταν ο Διαγωνιζόμενος είναι προσωπική Επιχείρηση 
(ΟΕ ή ΕΕ): Καταστατικό και τυχόν τροποποιήσεις του, με 
βεβαίωση του Δικαστικού Γ ραμματέα για μη δημοσίευση 
άλλων και απόφαση του ή των Διαχειριστών που καθορί¬ 
ζει το/τα πρόσωπα που εξουσιοδοτούνται να υπογρά¬ 
ψουν την προσφορά, καθώς και τον αντίκλητο. 

δ. Όταν ο Διαγωνιζόμενος είναι Φυσικό πρόσωπο και 
δεν καταθέτει αυτοπροσώπως την προσφορά, συμβολαι¬ 
ογραφικό πληρεξούσιο ή εξουσιοδότηση, με θεώρηση α¬ 
πό αρμόδια αρχή του γνήσιου της υπογραφής, για την εκ¬ 
προσώπησή του και τον ορισμό αντίκλητου. 

1.3. Πιστοποιητικό Γ ραμματείας Πρωτοδικών, τελευταί¬ 
ου μηνός, της έδρας του διαγωνιζόμενου ή ανάλογο έγ¬ 
γραφο για τις αλλοδαπές επιχειρήσεις, από το οποίο να 
προκύπτει ότι δεν έχει λυθεί η εταιρεία, ούτε έχει κηρυ¬ 
χθεί σε κατάσταση πτώχευσης, ούτε τελεί σε αναγκαστι¬ 
κή διαχείριση και ανάλογο Πιστοποιητικό ότι δεν εκκρεμεί 
αίτηση για την κήρυξη του διαγωνιζόμενου σε κατάσταση 
πτώχευσης ή αναγκαστικής διαχείρισης. 

1.4. Υπεύθυνη Δήλωση του Ν. 1599/86 για την πλήρη α¬ 


ποδοχή των όρων της παρούσας απόφασης και της προ¬ 
κήρυξης του διαγωνισμού καθώς και των τυχόν τροπο¬ 
ποιήσεων αυτής που θα γίνουν γνωστές δια του τύπου 
στους παραλήπτες της προκήρυξης τουλάχιστον δέκα 
(10) ημέρες πριν από την ημερομηνία υποβολής προσφο¬ 
ρών, καθώς για την πλήρη γνώση των τοπικών συνθηκών 
(γεωγραφική θέση, ανάγλυφο, διαμόρφωση, κλίμα κλπ) 
και της πραγματικής κατάστασης της υπό αξιοποίηση έ¬ 
κτασης. 

1.5. Αποδεικτικό Φορολογικής Ενημερότητας έναντι 
του Ελληνικού Δημοσίου. Σε περίπτωση που ο διαγωνιζό- 
μενος δεν υποχρεούται κατά την ελληνική νομοθεσία σε 
υποβολή φορολογικής δήλωσης, Υπεύθυνη Δήλωση του 
Ν.1599/86 για αυτό. 

1.6. Αντίγραφο Ποινικού Μητρώου, έκδοσης τελευταί¬ 
ου τριμήνου, ή προκειμένου περί Αλλοδαπών φυσικών ή 
νομικών προσώπων ανάλογο έγγραφο, από το οποίο θα 
προκύπτει ότι ο διαγωνιζόμενος δεν έχει καταδικαστεί για 
αδίκημα κλοπής, δόλιας χρεωκοπίας, υπεξαίρεσης, απά¬ 
της, εκβίασης, πλαστογραφίας, λαθρεμπορίας, εμπορίας 
ναρκωτικών, εγκλήματα κατά των ηθών και για παραβιά¬ 
σεις της νομοθεσίας περί προστασίας εθνικού νομίσμα¬ 
τος με αμετάκλητη δικαστική απόφαση, καθώς και πιστο¬ 
ποιητικό της εισαγγελίας από το οποίο να προκύπτει ότι 
δεν διώκεται για τα ανωτέρω αδικήματα. Τα έγγραφα αυ¬ 
τά θα αφορούν (ανάλογα με τη νομική μορφή του διαγω- 
νιζόμενου) τα μέλη του διοικητικού συμβουλίου της επι¬ 
χείρησης, ή τους διαχειριστές, ή τα φυσικά πρόσωπα που 
λαμβάνουν μέρος στο διαγωνισμό χωριστά ή ως μέλη Κοι¬ 
νοπραξίας. 

1.7. Πράξη σύστασης Κοινοπραξίας. 

Στην περίπτωση συμμετοχής στο διαγωνισμό Κοινο¬ 
πραξίας, το κάθε μέλος της ξεχωριστά θα υποβάλει όλα 
τα δικαιολογητικά της προηγούμενης παραγράφου ανά¬ 
λογα με τη νομική του μορφή. Επίσης κάθε μέλος της Κοι¬ 
νοπραξίας θα καταθέσει Υπεύθυνη Δήλωση του 
Ν. 1599/86, στην οποία θα αναφέρεται ότι οι συμμετέχου- 
σες Επιχειρήσεις ή τα άτομα που συνέστησαν την Κοινο¬ 
πραξία με μόνο σκοπό να αναλάβουν, με την ίδια σύνθε¬ 
ση, την παραχώρηση και εκμετάλλευση της προς αξιο¬ 
ποίηση περιοχής ενέχονται και ευθύνονται έναντι της 
Υπουργού Ανάπτυξης σχετικά με τη συμμετοχή τους στο 
διαγωνισμό ενιαία, αδιαίρετα και καθ'ολοκληρίαν, μέχρι 
και τη σύσταση της προβλεπόμενης, στο άρθρο 4 της πα¬ 
ρούσας, Α.Ε. και την υπογραφή της 

2. Ο Φάκελος με την ένδειξη «ΟΙΚΟΝΟΜΙΚΗ ΠΡΟΣΦΟ¬ 
ΡΑ» θα περιέχει τα παρακάτω δικαιολογητικά, τα οποία 
πρέπει να φέρουν υπογραφή σε όλες τις σελίδες από το 
κατά την προηγούμενη παράγραφο εξουσιοδοτημένο 
πρόσωπο. 

2.1. Έντυπο με την ένδειξη προσφορά. Τοπροσφερό- 
μενο τίμημα δύναται να είναι ετήσιο, πενταετές, εφάπαξη 
συνδυασμός αυτών. Οι ειδικότεροι όροι αναπροσαρμο¬ 
γής, καταβολής και επιβολής κυρώσεων, σε περίπτωση 
άρνησης ή καθυστέρησης υποβολής αυτού θα καθορι¬ 
στούν μέσα από την προκήρυξη. Κάθε διαγωνιζόμενος δι¬ 
καιούται να υποβάλλει μία μόνο προσφορά (για τίμημα ε¬ 
τήσιο, πενταετές, εφάπαξ ή συνδυασμό αυτών) με ποινή 
αποκλεισμού από τη διαδικασία του διαγωνισμού σε πε¬ 
ρίπτωση που υποβάλει προσφορά και για τις δύο περι¬ 
πτώσεις. 

2.2. Επίσημα έγγραφα που θα αποδεικνύουν ότι ο δια- 
γωνιζόμενος ή σε περίπτωση κοινοπραξίας το ένα τουλά- 

χιστον μέλος αυτής, έχει την εμπειρία οργάνωσης, λει¬ 
τουργίας και διαχείρισης ομοίων ή ανάλογων τουριστι¬ 
κών επιχειρήσεων, καθώς και τη δυνατότητα να διαχειρι¬ 
στεί την υλοποίηση του προτεινόμενου επενδυτικού σχε¬ 
δίου. 

2.3. Σχέδιο Γενικής Διάταξης, σε κατάλληλη κλίμακα, ό¬ 
που θα φαίνονται οι βασικές κυκλοφορίες, τα περιγράμ¬ 
ματα των εγκαταστάσεων και των γηπέδων. 

2.4. Γενική Τεχνική Έκθεση, με συνοπτική περιγραφή 
των κτιρίων, εγκαταστάσεων, επιφανειών, υψών, καθε¬ 
στώτος δόμησης της έκτασης κ.λπ. 

2.5. Προϋπολογισμό του προβλεπόμενου επενδυτικού 
σχεδίου. 

2.6. Χρονοδιάγραμμα υποβολής των αναγκαίων μελε¬ 
τών, έγκρισής τους από τον ΕΟΤ ή τα αρμόδια κατά περί¬ 
πτωση Υπουργεία και Υπηρεσίες και υλοποίησης του ε¬ 
πενδυτικού σχεδίου. 

2.7. Τους ισολογισμούς των διαγωνιζόμενων των τριών 
τελευταίων ετών, με ανάλυση των λογαριασμών εκμετάλ¬ 
λευσης και των αποτελεσμάτων χρήσης καθώς και το τε¬ 
λευταίο ισοζύγιο. 

2.8. Δήλωση που θα περιέχει τα ονόματα των Τραπεζών 
με τις οποίες συνεργάζονται οι διαγωνιζόμενοι και βεβαι¬ 
ώσεις των Τ ραπεζών για τη συνεργασία τους. 

2.9. Χρονική και ποσοτική ανάλυση των απαιτούμενων 
κεφαλαίων για την υλοποίηση του προτεινόμενου επεν¬ 
δυτικού σχεδίου, τα ποσοστά ίδιων κεφαλαίων, επιδοτή¬ 
σεων και δανειοδοτήσεων, οι πηγές επιδότησης και χρη¬ 
ματοδότησης καθώς και επιστολές που θα εκφράζουν το 
θετικό ενδιαφέρον των πηγών αυτών. 

2.10. Οικονομοτεχνική μελέτη που θα αναφέρεται στην 
οικονομική βιωσιμότητα της Επένδυσης. Από τη μελέτη 
πρέπει να προκύπτει, μεταξύ των άλλων, και η έντοκη πε¬ 
ρίοδος αποπληρωμής της. 

Β. Αξιολόγηση. 

Η Φερεγγυότητα κάθε διαγωνιζόμενου, ανάλογα με τη 
νομική του μορφή, αποτελεί βασικό κριτήριο αποδοχής ή 
απόρριψης μιας προσφοράς. Με την προκήρυξη του δια¬ 
γωνισμού θα καθοριστεί η μεθοδολογία αξιολόγησης της 
φερεγγυότητας. 

Η αξιολόγηση των προσφορών που ικανοποιούν όλες 
τις απαιτήσεις που καθορίζονται με την παρούσα απόφα¬ 
ση θα γίνει απάτην Επιτροπή Διαγωνισμού με βάση μεθο¬ 
δολογία που θα καθοριστεί στην προκήρυξη του διαγωνι¬ 
σμού και η οποία θα λαβαίνει υπόψη της το προσφερόμε- 
νο ετήσιο ή εφάπαξ μίσθωμα και το προϋπολογιζόμενο 
ύψος δαπανών υλοποίησης του προτεινόμενου επενδυτι¬ 
κού σχεδίου. 

Άρθρο 7 

Διενέργεια του διαγωνισμού 

1. Ο δημόσιος διεθνής πλειοδοτικός διαγωνισμός θα 
διεξαχθείτην ημερομηνία, την ώρα και στον τόπο που θα 
καθορισθεί στην προκήρυξη του διαγωνισμού. 

2. Επιτροπή διαγωνισμού είναι, σύμφωνα με τις διατά¬ 
ξεις του άρθρου 6παρ. Ιδδτου Ν.2160/93,το Διοικητικό 
Συμβούλιο του Ε.Ο.Τ 

3. Για την διευκόλυνση του έργου της Επιτροπής Δια¬ 
γωνισμού συστήνεται τριμελής Επιτροπή Παραλαβής 
Προσφορών, που θα συγκροτηθεί με απόφαση της Υ¬ 
πουργού Ανάπτυξης, αποτελούμενη από ένα υπάλληλο 
του ΕΟΤ, ένα υπάλληλο του Υπ. Ανάπτυξης και ένα μέλος 
του Δ. Σ.του ΕΟΤ. 


Έργο της Επιτροπής Παραλαβής Προσφορών είναι: 

α. Η παραλαβή των προσφορών στη συγκεκριμένη ημε¬ 
ρομηνία, ώρα και τόπο που θα καθοριστεί από την προκή¬ 
ρυξη. 

β. Η καταγραφή της επωνυμίας των διαγωνιζομένων, 
στο πρακτικό παραλαβής προσφορών με τη σειρά παρα¬ 
λαβής τους. 

γ. Η αποσφράγιση για κάθε διαγωνιζόμενο, με τη σειρά 
που θα έχει ήδη καταγραφεί, του φακέλου προσφορά και 
ο έλεγχος ύπαρξης των φακέλων με την ένδειξη «ΔΙΚΑΙΟ- 
ΛΟΓΗΤΙΚΑ» και «ΟΙΚΟΝΟΜΙΚΗ ΠΡΟΣΦΟΡΑ». Σε περί¬ 
πτωση που δεν υπάρχουν και οι δύο φάκελοι αυτό κατα¬ 
γράφεται στο πρακτικό και η προσφορά ως μη αποδεκτή 
επιστρέφεται χωρίς να παρέχεται στο διαγωνιζόμενο δι¬ 
καίωμα για ένσταση. 

δ. Η αποσφράγιση των φακέλων με την ένδειξη «ΔΙΚΑΙ- 
ΟΛΟΓΗΤΙΚΑ», η μονογραφή όλων των εγγράφων και στοι¬ 
χείων που περιλαμβάνονται σ' αυτούς, ο έλεγχος αν υ¬ 
πάρχουν όλα τα προβλεπόμενα από την προκήρυξη. Σε 
περίπτωση έλλειψης ή απόρριψης ενός ή περισσότερων 
εγγράφων, επειδή η διατύπωση δεν είναι σύμφωνη με το 
αντίστοιχο υπόδειγμα ή με τις απαιτήσεις της προκήρυ¬ 
ξης, η αντίστοιχη προσφορά αποκλείεται από την περαι¬ 
τέρω διαδικασία και επιστρέφεται μαζί με την Εγγυητική 
Επιστολή συμμετοχής και με σφραγισμένο το φάκελο με 
την ένδειξη «ΟΙΚΟΝΟΜΙΚΗ ΠΡΟΣΦΟΡΑ» επί αποδείξει 
στον διαγωνιζόμενο. 

Αν ο διαγωνιζόμενος αρνηθεί να παραλάβει την επι- 
στρεπτέα προσφορά, δηλώνοντας έγγραφά ότι προτίθε- 
ται να υποβάλλει ένσταση, η Επιτροπή μπορεί να αναλά- 
βει τη φύλαξη της προσφοράς εφόσον ο διαγωνιζόμενος 
δηλώσει γραπτά ότι απαλλάσσει την Επιτροπή Παραλα¬ 
βής και την Επιτροπή Διαγωνισμού από οποιαδήποτε ευ¬ 
θύνη, εξ' αιτίας της ενέργειας αυτής. 

Μετά την ολοκλήρωση της αποσφράγισης και του ε¬ 
λέγχου των φακέλων με την ένδειξη «ΔΙ ΚΑΙ ΟΛΟ ΓΗΤΙ ΚΑ», 
καταγράφεται στο πρακτικό ποιοι από τους συμμετέχο- 
ντες γίνονται δεκτοί στο διαγωνισμό και ανακοινώνεται το 
αποτέλεσμα στους παρευρισκόμενους. 

ε. Η αποσφράγιση του φακέλου με την ένδειξη «ΟΙΚΟ¬ 
ΝΟΜΙΚΗ ΠΡΟΣΦΟΡΑ», η μονογραφή όλων των εγγρά¬ 
φων και δικαιολογητικών που υπάρχουν σ' αυτόν, ο έλεγ¬ 
χος αν υπάρχουν όλα τα προβλεπόμενα στην προκήρυξη. 
Αν το επενδυτικό σχέδιο μιας προσφοράς δεν περιλαμ¬ 
βάνει τις υποχρεωτικές εγκαταστάσεις ειδικής υποδομής 
και τα καταλύματα (άρθρο 3 της παρούσας), κρίνεται α¬ 
παράδεκτη και επιστρέφεται στο διαγωνιζόμενο χωρίς δι¬ 
καίωμα ένστασης. 

Μετά την ολοκλήρωση της αποσφράγισης και του ε¬ 
λέγχου των φακέλων με την ένδειξη «ΟΙΚΟΝΟΜΙΚΗ 
ΠΡΟΣΦΟΡΑ» καταγράφεται στο πρακτικό ποιοι τελικά γί¬ 
νονται δεκτοί στο διαγωνισμό και με πρακτικό παράδοσης 
και παραλαβής παραδίδεται στην Επιτροπή Διαγωνισμού 
το πρακτικό παραλαβής των προσφορών και όλοι οι φά¬ 
κελοι που κατατέθηκαν από τους συμμετέχοντες στο Δια¬ 
γωνισμό. 

4. Η Επιτροπή Διαγωνισμού θα προβεί σε αξιολόγηση 
των προσφορών των διαγωνιζομένων, σύμφωνα με τα ο¬ 
ριζόμενα στο άρθρο 6 της παρούσας και με τη μεθοδολο¬ 
γία που θα καθοριστεί στην προκήρυξη του διαγωνισμού 
και θα εισηγηθεί στην Υπουργό Ανάπτυξης την κατακύ- 
ρωση του αποτελέσματος του διαγωνισμού στον πλειο¬ 
δότη, ή την επανάληψη του διαγωνισμού σε περίπτωση 

που κρίνει ότι καμία προσφορά δεν ανταποκρίνεται στις 
απαιτήσεις της παρούσας απόφασης και της προκήρυ¬ 
ξης- 

5. Ενστάσεις κατά του κύρους του διαγωνισμού, σε ο- 
ποιοδήποτε στάδιο, υποβάλλονται στην Επιτροπή Διαγω¬ 
νισμού, η οποία εισηγείται προς την Υπουργό Ανάπτυξης 
την απόρριψη ή το αποδεκτό της ένστασης. 

Άρθρο 8 

Κατακύρωση αποτελέσματος - Σύμβαση παραχώρησης 

1 . Η Υπουργός Ανάπτυξης, μετά τη σχετική εισήγηση 
της Επιτροπής Διαγωνισμού, και αφού λάβει υπόψη της 
τυχόν ενστάσεις κατά του κύρους του διαγωνισμού θαεκ- 
δώσει απόφαση κατακύρωσης του αποτελέσματος του 
διαγωνισμού, η οποία θα δημοσιευθεί στην Εφημερίδα 
της Κυβερνήσεως 

2, Μετά τη δημοσίευση της απόφασης κατακύρωσης, 
θα γίνει γραπτή πρόσκληση του πλειοδότη προκειμένου 
αυτός να προσέλθει σε τακτό χρονικό διάστημα από την 
παραλαβή της πρόσκλησης για την υπογραφή της σύμ¬ 
βασης παραχώρησης. 

Με τη σύμβαση παραχώρησης θα ρυθμίζονται όλα τα 
θέματα που αφορούν την αξιοποίηση της περιοχής, σύμ¬ 
φωνα με τις διατάξεις του Ν .2160/93, της παρούσας από¬ 
φασης και σύμφωνα με τους αναλυτικότερους όρουςτης 
προκήρυξης του διαγωνισμού. 

Η Σύμβαση καταρτίζεται με συμβολαιογραφικό έγγρα¬ 
φο και υπογράφεται από το Φορέα Διαχείρισης και την Υ¬ 
πουργό Ανάπτυξης. Τα,δικαιώματα και οι αμοιβές συμβο¬ 
λαιογράφων κλπ. καθορίζονται σύμφωνα με τις διατάξεις 
της παρ. 17 του άρθρου 6 του Ν. 2160/93 και βαρύνουν εξ' 
ολοκλήρου το Φορέα Διαχείρισης. 

2.1.0 πλειοδότης υποχρεούται να προσκομίσει στην προ¬ 
θεσμία που του έχει ταχθεί για υπογραφή της σύμβασης: 

α.Εγγυητική Επιστολή Καλής Εκπλήρωσης των όρων 
της Σύμβασης και Εγγυητική Επιστολή Καλής Εκτέλεσης 
της Επένδυσης το ύψος και η χρονική διάρκεια των οποί¬ 
ων θα καθοριστεί με την προκήρυξη του διαγωνισμού. 

β. Εξοφλημένα τα τιμολόγια δημοσίευσης της περίλη¬ 
ψης της προκήρυξης. 

γ. Αποδεικτικά, σε περίπτωση εταιρείας οποιοσδήποτε 
μορφής, ότι έχει προβεί σε τροποποίηση του καταστατι¬ 
κού ως προς τη διάρκεια λειτουργίας της, αν αυτή δεν κα¬ 
λύπτει το χρονικό διάστημα μέχρι τη λήξη της παραχώ¬ 
ρησης , ή αν είναι κοινοπραξία σε σύσταση της προβλε- 
πόμενης στο άρθρο 4 της παρούσας απόφασης, Α.Ε. 

δ. Την προβλεπόμενη από τις διατάξεις του κεφ. Β'του 
Ν. 1892/90 άδεια άρσης της απαγόρευσης για δικαιοπρα- 
ξία στην προς αξιοποίηση περιοχή επειδή πρόκειται για 
παραμεθόριο. Η άδεια αυτή πρέπει να εκδοθεί σε εύλογο 
χρονικό διάστημα και πάντως όχι πέραντωντεσσάρων (4) 
μηνών από τη ν ημερομηνία παραλαβής της γραπτής πρό- 
σκλησης για υπογραφή της σύμβασης, με ευθύνη, μέρι¬ 
μνα και δαπάνες του πλειοδότη. 

Σε περίπτωση που δεν επιτευχθεί η χορήγηση της άδει¬ 
ας εντός του ανωτέρω χρονικού διαστήματος, από υπαι¬ 
τιότητα του υπόχρεου, τότε καταπίπτει υπέρ του ΕΟΤ η 
Εγγυητική Επιστολή Σέμμετοχής στο διαγωνισμό. 

Αν ο πλειοδότης δεν προσέλθει στην ταχθείσα προθε¬ 
σμία για υπογραφή της σύμβασης ή δεν προσκομίσει τα 
απαραίτητα δικαιολονητικά τότε καταπίπτει υπέρ του Ε¬ 
ΟΤ η εγγυητική επιστολή συμμετοχής στο διαγωνισμό. 

2.2. Σε κάθε περίπτωση η μετά την κατακύρωση οποια¬ 


δήποτε άρνηση ή καθυστέρηση υπογραφής της σύμβα¬ 
σης παραχώρησης με υπαιτιότητα του πλειοδότη θα έχει 
ως συνέπεια με απόφαση της Υπουργού Ανάπτυξης, α- 
θροιστικώς: 

α. Την κατάπτωση υπέρ του ΕΟΤ της Εγγυητικής Επι¬ 
στολής Συμμετοχής στο Διαγωνισμό, ως ποινική ρήτρα. 

β. Τον καταλογισμό σε βάρος του πλειοδότη, και σε πε¬ 
ρίπτωση κοινοπραξίας σε βάρος των μελών της, του ετή¬ 
σιου ή εφάπαξ τιμήματος που θα οφείλεται μέχρι την πα¬ 
ράδοση της προς αξιοποίηση έκτασης σε νέο Φορέα Δια¬ 
χείρισης. Και 

γ. κάθε άλλη αποζημίωση για οποιαδήποτε ζημιά του 
ΕΟΤ. Στην περίπτωση αυτή και εφόσον η προσφορά του 
επόμενου κατά σειρά διαγωνιζόμενου θεωρείται συμ- 
φέρουσα, η Υπουργός Ανάπτυξης μπορεί να ανακαλέ¬ 
σει την απόφαση κατακύρωσης και να εκδόσει νέα κα¬ 
τακυρώνοντας το αποτέλεσμα του διαγωνισμού στον ε¬ 
πόμενο διαγωνιζόμενο ή να επαναπροκηρύξει την 
αξιοποίηση της περιοχής με τους ίδιους ή τροποποιη¬ 
μένους όρους. 

Σε όλες τις παραπάνω περιπτώσεις η Υπουργός Ανά¬ 
πτυξης δικαιούται να κατακυρώσει το διαγωνισμό στον ε¬ 
πόμενο πλειοδότη, εφόσον ισχύει η προσφορά του και η 
αντίστοιχη Εγγυητική Επιστολή Συμμετοχής στο Διαγωνι¬ 
σμό ή να τον επαναλάβει με τους ίδιους ή τροποποιημέ¬ 
νους όρους. 

3. Η Υπουργός Ανάπτυξης διατηρείτο δικαίωμα, από τη 
δημοσίευση της περίληψης της προκήρυξης του διαγωνι¬ 
σμού μέχρι την κατακύρωση του αποτελέσματος του, να 
ματαιώσει ή να ακυρώσει το Διαγωνισμό.: 

3.1. Για παράτυπη διεξαγωγή, εφόσον η παρατυπία ε¬ 
πηρεάζει το αποτέλεσμα του διαγωνισμού. 

3.2. Αν τα αποτέλεσμα του Διαγωνισμού κρίνεται αιτιο¬ 
λογημένα μη ικανοποιητικό για τον ΕΟΤ. 

3.3. Αν ο ανταγωνισμός υπήρξε ανεπαρκής, ή αν υπάρ¬ 
χουν ενδείξεις ότι έγινε συνεννόηση των διαγωνιζομένων 
προς αποφυγή πραγματικού ανταγωνισμού. 

3.4. Για οποιοδήποτε άλλο σπουδαίο, κατά την αιτιολο¬ 
γημένη κρίση της, λόγο. 

Σε κάθε περίπτωση ούτε η Υπουργός Ανάπτυξης, ούτε 
ο ΕΟΤ έχει ευθύνη ή υποχρέωση να αποζημιώσει τους 
διαγωνιζόμενους για οποιαδήποτε δαπάνη ή ζημία θα έ¬ 
χουν υποστεί για την προετοιμασία και υποβολή της προ¬ 
σφοράς τους, ιδιαίτερα στην περίπτωση που δεν θα γίνει 
δεκτή η προσφορά ή θα αναβληθεί ή θα ακυρωθεί ή θα μα¬ 
ταιωθεί ο διαγωνισμός σε οποιοδήποτε στάδιο και χρόνο 
και για οποιοδήποτε από τους παραπάνω λόγους. 

Άρθρο 9 

Με την προκήρυξη του Διαγωνισμού : 

1. Θα περιγράφει αναλυτικά η προς αξιοποίηση έκταση 
όπως αυτή θα φαίνεται στα τοπογραφικά διαγράμματα 
που θα την συνοδεύουν και θα αποτελούν αναπόσπαστο 
μέρος της. 

2. Θα προσδιοριστεί ο τύπος, το περιεχόμενο, η διάρ¬ 
κεια ισχύος και ο χρόνος και τρόπος επιστροφής των Εγ¬ 
γυητικών Επιστολών Συμμετοχής στο Διαγωνισμό, Καλής 
Εκτέλεσης της Επένδυσης, Καλής Εκπλήρωσης των ό¬ 
ρων της Σύμβασης παραχώρησης καθώς και ο τύπος της 
Οικονομικής προσφοράς των διαγωνιζομένων. 

3. Θα καθοριστούν οι Εφημερίδες στις οποίες θα γίνει 
δημοσίευση της περίληψης του διαγωνισμού. 

4. Θα προσδιοριστούν οι αναγκαίοι χρόνοι εντός των ο- 

ποιων ο Φορέας Διαχείρισης θα υποβάλει στον ΕΟΤτις α- 
παιτούμενες μελέτες και δικαιολογητικά, ο χρόνος ολο¬ 
κλήρωσης της διαδικασίας εκπόνησης και υποβολής των 
μελετών, ελέγχων και εγκρίσεων μέχρι την έκδοση των α- 
παιτούμενων οικοδομικών αδειών και κατασκευής των ε¬ 
πενδύσεων. 

5. Θα προσδιοριστεί λεπτομερώς η μεθοδολογία αξιο¬ 
λόγησης της οικονομικής προσφοράς των διαγωνιζόμε- 
νων και η μεθοδολογία αξιολόγησης της φερεγγυότητάς 
τους. 

6. Θα καθοριστεί κάθε άλλη λεπτομέρεια που θα δια¬ 
σφαλίζει την ομαλή διεξαγωγή του διαγωνισμού. 


Άρθρο 10 

1. Από την έναρξη ισχύος της παρούσας, καταργούνται 
οι με αριθ Τ/4047/30.10.97 και Τ/1513/26.03.98 αποφά¬ 
σεις μας. 

2. Από τις διατάξεις της παρούσας απόφασης δεν προ- 
καλείται επιβάρυνση στον προϋπολογισμό του Υπ. Ανά¬ 
πτυξης (φορέας 35/150). 

3. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Ιουλίου 1998 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




